section_heading: Životopis
paragraph_text: I sam je Budislavić više puta odbijao biskupsku čast. Ipak, na prijedlog dubrovačkog Senata od 18. travnja 1606., papa Pavao V. ga imenuje, 25. rujna 1606., trebinjsko-mrkanskim biskupom. Tada je od pape dobio oprost da u roku od 6 mjeseci može biti promaknut u svete redove. Tako je u kratko vrijeme primio sve niže i više redove – od ostijarija do biskupstva. Krajem iste godine odlazi u Rim na biskupsko posvećenje. U bazilici sv. Lovre u Rimu prima red subđakonata iste godine. Umro je u Napulju u srpnju 1608. godine te je pokopan u jednoj od gradskih crkava.